Държавен вестник, бр. 82, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  82
2. провежда научноизследователска и 
научно-приложна дейност, насочена към 
разработване, адаптиране и внедряване на 
методи за изследване на наркотични веще-
ства и прекурсори;
3. извършва анализ на писмени материали 
с цел установяване дали могат да се използ-
ват за производство на вещества, поставени 
под контрол съгласно ЗКНВП;
4. извършва анализ по представени пис-
мени заключения от други лаборатории за 
установяване дали доказаните вещества 
могат да се използват като пълнители, раз-
редители, разтворители, реагенти и други 
при нелегално производство на вещества, 
поставени под контрол съгласно ЗКНВП;
5. участва в програми за международно 
сътрудничество по прилагане на световните 
изисквания и стандарти за анализ на нарко-
тични вещества;
6. участва в огледи на местопроизшествия 
при тежки престъпления на територията на 
страната;
7. оказва методическа помощ, извърш-
ва подготовка на експерт-криминалисти 
от регионалните лаборатории и участва в 
удостоверяването на компетентността на 
експертния им състав.
(4) Сектор „Биология, токсикохимия и 
морфология“:
1. извършва експертни изследвания в об-
ластта на серологията, съдебномедицинското 
изследване на веществени доказателства, 
токсикохимията, морфологията, анализа на 
полимери, почви и др.;
2. осъществява научноизследователска 
и научно-приложна дейност, насочена към 
разработване, адаптиране, внедряване и усъ-
вършенстване на съществуващите методи за 
изследване на веществени доказателства от 
човешки, животински, растителен и химичен 
произход;
3. извършва експертни изследвания и 
идентификация на лица по иззет мирис от 
местопроизшествия и от заподозрени;
4. участва в огледи на местопроизшествия 
при тежки престъпления на територията на 
страната;
5. оказва методическа помощ, извърш-
ва подготовка на експерт-криминалисти 
от регионалните лаборатории и участва в 
удостоверяването на компетентността на 
експертния им състав.
(5) Сектор „ДНК анализи“:
1. прилага методите за ДНК анализ за 
сравнение и идентификация на лица, следи 
и трупове с неустановена самоличност; 
2. осъществява научноизследователска и 
научно-приложна дейност по проблемите на 
ДНК анализа и биостатистическата оценка 
на изследваните генетични профили;
3. изгражда и поддържа Национална ДНК 
база данни, съдържаща профили на лица с 
полицейска регистрация, лица с влязла в сила 
присъда за престъпления от общ характер 
и профили от следи, иззети при огледи на 
местопроизшествия; 
4. за нуждите на биостатистическа оценка 
и научни разработки поддържа база данни от 
профили, която не се използва за нуждите 
на оперативно-издирвателната дейност; 
5. в случаи на големи природни бедствия, 
аварии и катастрофи може да създава вре-
менни бази данни, които да се използват 
единствено за идентификация на пострадали;
6. поддържа автоматизиран обмен на ДНК 
профили в реално време съгласно Договора 
от Прюм и Решение 2008/615/ПВР на Съвета 
на Европа;
7. участва в огледи на местопроизшествия 
при тежки престъпления на територията на 
страната;
8. оказва методическа помощ, извърш-
ва подготовка на експерт-криминалисти 
от регионалните лаборатории и участва в 
удостоверяването на компетентността на 
експертния им състав.
Чл. 10. (1) Отдел „Цифрови и комуникаци-
онни технологии“ извършва криминалистич-
ни изследвания на веществени доказателства 
и веществени доказателствени средства, 
разработва и внедрява нови методи за из-
следване в областта на видео- и фототехни-
ческа експертиза, лицевоидентификационна 
експертиза, фоноскопна експертиза, компю-
търно-техническа експертиза, технически 
експертизи на комуникационни устройства 
и специфични технически средства; участва 
в обучението на експерт-криминалисти от 
МВР и осигурява условия за поддържане на 
качество и компетентност в криминалистич-
ните изследвания съгласно международните 
стандарти.
(2) Сектор „Идентификационни изслед-
вания“:
1. извършва криминалистични експертизи 
по фоноскопия, видеоанализ и лицево-порт-
ретна идентификация;
2. осъществява научноизследователска 
и научно-приложна дейност в областта на 
фоноскопията, видеоанализа, лицево-порт-
ретната идентификация и криминалистичната 
фотография;
3. прилага методите на криминалистич-
ната фотография и видеотехниката за от-
криване, фиксиране и изследване на следи, 
осъществява фотозаснемане на веществени 
доказателства и веществени доказателствени 
средства за нуждите на експертната дейност 
на ЦЕКИ;